ད་ལྟ་ཆབ་མདོར་རྟིང་ཁ་མཐོ་བའི་འཇུར་རྟ་དང་།ལྭ་པ།ཉུ་རྩེ་གོ་འཐུང་གོན་མཁན་མང་བོ་འདུག་ཀྱང་ཁོ་ཚོའི་རིག་གནས་ཆུ་ཚད་ག་འདྲ་ཡོད་པ་མི་ཤེས།ང་ཚོ་པེ་ཅིན་ནས་སོང་པ་ཡིན།པེ་ཅིན་དུ་ཏེ་སི་ཁོའི་ཞབས་བྲོ་རྒྱག་མཁན་ཡོད་ཀྱང་ཁྲོམ་ལམ་དུ་རྒྱག་མཁན་ཡོད་པ་མ་རེད།ད་རེས་ང་ཚོ་དཀར་མཛེས་སུ་སླེབས་རྗེས་དེ་གའི་བུ་མོ་ཞབས་ཞུ་བ་འགའ་ཞིག་གིས་ལག་པར་སྡེར་མ་འཁྱེར་བཞིན་པར་ཏེ་སི་ཁོ་ཁྲབ་པས་ང་ནི་ཧ་ལས་བྱུང་།ང་ཕྱི་རྒྱལ་དུའང་འགྲོ་མྱོང་།ཕྱི་རྒྱལ་དུ་ཆེད་མངགས་ཞབས་བྲོ་རྒྱག་པའི་ས་གནས་ཡོད་པ་དེར་མཚན་འཁྱམ་ཁང་ཟེར།ཁྲོམ་ལམ་དུ་ཏེ་སི་ཁོ་འཁྲབ་མཁན་མཐོང་མ་བྱུང་།ང་ཚོས་ཕྱི་རྒྱལ་གྱི་སྔོན་ཐོན་ཚན་རིག་ལག་རྩལ་སློབ་སྦྱོང་བྱེད་དགོས་པ་ལས་བྱེད་སྟངས་མི་ཡག་པ་དེ་ཚོ་སློབ་སྦྱོང་བྱེད་རྒྱུ་མེད།བོད་ཆས་གྱོན་རྒྱུའི་ཐད།ན་ནིང་བོད་རང་སྐྱོང་ལྗོངས་བཙུགས་ནས་ལོ་ཉི་ཤུ་འཁོར་བར་རྟེན་འབྲེལ་ཞུ་བའི་སྐབས་བློ་མཐུན་ཧི་ཇི་ལི་དང་།དན་ཅིང་ཡུན་རྣམ་གཉིས་ཀྱིས་མི་རིགས་ལས་བྱེད་པས་བོད་ཆས་གྱོན་ན་ཡག་པོ་ཡོད་གསུངས།བློ་མཐུན་ཝུ་ཅིན་ཧཱ་ཡིས་བོད་ཆས་གོན་གནང་ཡོད་པ་རེད།ང་ཚོའི་བློ་མཐུན་མང་བོ་ཞིག་གིས་གོན་མེད་པ་རེད།མཐར་རིམ་པ་བཞིན་སློབ་གསོ་བརྒྱབ་ཐོག་བཀའ་ཕབ་རྗེས་གོན་ཀྱང་མི་འགའ་ཞིག་གིས་དེ་རིང་ངས་ཀྲུང་དབྱང་དབུ་ཁྲིད་ཀྱི་བཀའ་སློབ་ལ་བརྟེན་ནས་གོན་པ་ཡིན་ཟེར།བོད་ཆས་གོན་རྒྱུ་དཀའ་ངལ་འདི་འདྲ་ཡོད་པ་རེད།ཟླ་བ་དགུ་བའི་ཚེས་གཅིག་ཉིན་ནི་བོད་རང་སྐྱོང་ལྗོངས་དབུ་བརྙེས་ནས་ལོ་ངོ་ཉི་ཤུ་འཁོར་བའི་ཉིན་མོ་རེད།དེ་ཉིན་ཁྲོམ་སྐོར་ལ་སོགས་པའི་བྱེད་སྒོ་སྤེལ།ཕྱི་དྲོ་བློ་མཐུན་དན་ཅིང་ཡུན་ནས་ང་ལ་མང་ཚོགས་ཀྱི་བཤད་ཚུལ་ག་འདྲ་འདུག་ཅེས་བཀའ་འདྲི་གནང་།ང་མི་འདི་ཁ་གངས་པོ་ཡིན་ཙམ་ཞུ་དོན་མང་ཚོགས་ཀྱི་བཤད་ཚུལ་ལ་དེ་རིང་བྱེད་སྒོ་མ་གཉི་ཧ་ཅང་ཡག་པོ་འདུགའོན་ཀྱང་སྐྱོན་ཆ་གཉིས་འདུགགཅིག་ནི་ཁྲོམ་སྐོར་གྱི་བང་གྲུ་བཞི་མའི་ནང་ཞིང་བ་དང་།འབྲོག་པ་མདུན་ལ་དར་ཆ་འཁྱེར་མཁན་ཚང་མས་བོད་ཆས་གོན་པ་ཕུད་སྨན་པ་དང་།ས་ཞིབ་མི་སྣ།བཟོ་པའི་བང་གྲུ་བཞི་མའི་ནང་བོད་རིགས་མང་བོ་ཡོད་ཀྱང་འགའ་ཞིག་གིས་རྒྱ་ཆས་དང་འགའ་ཞིག་གིས་ཕྱི་གླིང་བའི་གྱོན་ཆས་གོན་འདུགགནས་ཚུལ་དེའི་ཐོག་ནས་ང་ཚོ་བོད་རིགས་ནི་དུས་ནམ་ཡང་འབྲོག་ལས་དང་།ཞིང་ལས་བྱེད་ཤེས་པ་ལས་ལག་རྩལ་གྱི་ལས་ཀ་བྱེད་མི་ཤེས་པའི་རྟགས་བསྟན།གཉིས་ནི་རླངས་འཁོར་ཁ་ལོ་བའི་བང་གྲུ་བཞི་མའི་ནང་དགེ་རྒན་ཚང་མ་རྒྱ་རིགས་བྱས་རྒྱ་ཆས་གོན།དགེ་གཞོན་ཚང་མ་བོད་རིགས་བྱས་བོད་ཆས་གོན་འདུགདེའི་ཐོག་ནས་ང་ཚོ་ནམ་ཡང་དགེ་གཞོན་ཡིན་པའི་རྟགས་བསྟན་འདུགམིག་སྔའི་གནས་ཚུལ་ལ་བལྟས་ན་ང་ཚོས་རྒྱ་རིགས་ནས་གནད་དོན་མང་བོ་སློབ་སྦྱོང་བྱེད་དགོས་ཀྱི་རེད།དེ་ནི་དོན་དངོས་རེད།འོན་ཀྱང་གནད་དོན་འགའ་ཞིག་ཐད་ང་ཚོས་ཀྱང་དགེ་རྒན་བྱེད་ཆོག་གི་རེད།ཅེས་ཞུས།བློ་མཐུན་ཧུ་ཇི་ལི་ཡིས་སྐད་ཆ་དེ་དངོས་གནས་འགྲིག་འདུགསླད་ཕྱིན་དུས་ཆེན་སྐབས་ལ་ལས་ཁུངས་ཀྱི་བོད་རྒྱ་མི་རིགས་ཚང་མས་བོད་ཆས་གོན་དགོས་པའི་གཏན་འབེབས་བཟོ་དགོས་གསུངས།ངས་རྒྱ་རིགས་བློ་མཐུན་ཚོས་བོད་ཆས་གོན་པར་རེ་བ་བྱེད་ཀྱི་མེད།བོད་རིགས་ཀྱི་བོད་ཆས་གོན་ན་ང་ཡིད་ཚིམ་སོང་ཞེས་ཞུས།བོད་ཆས་གོན་རྒྱུར་ཀྲུང་དབྱང་ནས་དོ་སྣང་ཆེན་པོ་གནང་གི་འདུགབློ་མཐུན་ཧུ་ཇི་ལི་ཡིས་ཐེངས་གཅིག་ངར་ད་ལྟ་ག་རེ་བྱས་པ་རེད་དམ།བོད་རིགས་ཀྱིས་བོད་ཆས་གོན་གྱི་མིན་འདུགདེའི་ཐད་ཕྱི་རྒྱལ་གྱི་མི་མི་ཉུང་བ་ཞིག་གི་བཤད་ཚུལ་འདུག་ཅེས་གསུངས།ད་ལྟ་ཁྲོམ་རྭར་བཙོང་ཡས་མ་རྒྱ་ཆས་རེད།ང་ཚོས་བདོ་ཆས་བཟོས་ནས་བཙོང་ན་ཚང་མར་གོན་རྒྱུ་ཡོད་པ་མ་རེད་དམ།